ফারাহ তুহিন। ছোট থেকেই অস্বাভাবিক আকৃতির মাথা আর এক বছর বয়স থেকেই শিশুসুলভ আচরণের ছিটেফোঁটাও ওর মধ্যে খুঁজে না পাওয়ায় বাবা-মা প্রতিবন্ধী ভেবে একপ্রকার হতাশ হয়েই গিয়েছিলেন। সম্ভাবনা খুঁজে পেলেন উপমহাদেশের অন্যতম শ্রেষ্ঠ জ্যোতির্বিজ্ঞানী অধ্যাপক ড. রাশিদুল ইসলাম। তুহিনের বাবার ছোটবেলার বন্ধু ড. রাশিদ। তুহিন জন্মের ৬ বছর পর একদিন তাদের বাসায় গিয়ে তুহিনের সাথে পরিচয় তাঁর। ৬ বছরের একটা ছেলেকে লেজার লাইট নিয়ে পানিতে আঁকিবুঁকি করতে দেখে ড. রাশিদ জিজ্ঞাসা করেছিলেন, ‘কী করছো তুহিন?’